
                                                                         REFERAT

privind trecerea din domeniul public al municipiului Timişoara în domeniul privat 
al municipiului Timişoara, a unor mijloace fixe reprezentând mijloace fixe date spre administrare şi folosință la AQUATIM SA în vederea casării si valorificării


         
             La inventarierea anuală pe anul 2013, a mijloacelor fixe aflate în domeniul public al Municipiului Timişoara, Comisia nr. 6 de inventariere, numită prin Dispoziţia nr. 1578/15.10.2013, în Procesul – Verbal nr 33945 încheiat la data de 28.11.2013, a consemnat existenţa unor bunuri aflate pe raza Municipiului Timişoara în stare nefuncţională, propunând  casarea şi scoaterea lor din evidenţa contabilă a instituţiei.
            Prin adresa 12757 din 19.05.2014 înaintată de AQUATIM S.A., bunurile reprezentând  mijloace fixe de natura fântânilor forate ( pompe manuale) şi a cişmelelor dar şi mijloace fixe din secția apă a AQUATIM SA  situate pe domeniul public al municipiului Timişoara, au fost propuse pentru scoatere din evidenţă,ținând cont de valoarea reevaluată care a avut loc la data de 31.12.2013 şi aprobată prin HCL316 din 06.26.2014, întrucât aceste mijloace fixe nu se mai utilizează. De asemenea se propune scoaterea acestor bunuri din anexa nr.V a Contractului de delegare a gestiunii serviciilor publice de alimentare cu apă şi canalizare.
            Acestea sunt înscrise în evidenţa mijloacelor fixe ale Primăriei Municipiului Timişoara respectiv: un numar de 77 poziții de inventar cuprinzând mijoacele fixe de natura fântânilor forate (pompe manuale) şi a cişmelelor evidențiate şi un număr de 176 poziții reprezentând mijloace fixe din domeniul public al municipiului Timişoara aflate la secția apă a AQUATIM SA evidențiate în Anexa.
            Pentru a fi casate, este necesară trecerea mijloacelor fixe din domeniul public al municipiului Timişoara în domeniul privat al municipiului Timişoara, în conformitate cu Ordonanţa Guvernului nr. 112/2000, art.2 , privind reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale.
	           .
           Faţă de cele de mai sus:

PROPUNEM:

	
           Emiterea unui HCL care să aprobe:

     1. Trecerea din domeniul public al municipiului Timişoara în domeniul privat al municipiului Timişoara, a mijloacelor fixe înscrise în Anexa la prezenta hotărâre, în vederea  scoaterii din funcțiune,dezmembrării, casării şi valorificării materialelor rezultate din dezmembrarea acestora .


       2. Aprobarea scoaterii din funcţiune, valorificarea şi după caz casarea mijloacelor fixe prevăzute în Anexă;
       3. Radierea bunurilor cuprinse în anexa la prezenta hotărâre, din anexa nr.V a Contractului de delegare a gestiunii serviciilor publice de alimentare cu apă și de canalizare;
       4. Procedura de scoatere din funcţiune, valorificarea şi după caz casarea mijloacelor fixe cuprinse în Anexa la prezentul referat va fi pusă în aplicare de către SC  AQUATIM SA Timişoara, iar sumele încasate prin valorificarea mijloacelor fixe vor fi vărsate la bugetul local.

